નવા જમાનાની નવી ટેકનોલોજીમાં નવો બિઝનેસ શરુ કરનાર આન્ત્રેપ્રિન્યોર અંકિતા જ્યારે આ બિઝનેસમાં આવ્યાં ત્યારે બધું જ નવું કંડારવાનું હતું. તેમને પોતાનું વેન્ચર શરુ કરવામાં અન્ય બે બિઝનેસ પાર્ટનરનો સાથ પણ મળ્યો છે, તેઓ ત્રણની ટીમ સરખેભાગે તમામ કામકાજ સંભાળે છે. તેમની અંધેરી સ્થિત ઓફિસમાં 40થી 42 યુવાઓનો સ્ટાફ સતત કામકાજ કરે છે તો અન્ય ટુરિસ્ટ ડેસ્ટિનેશન પર વિસ્ટારુમ્સની દેખભાળથી લઇને તમામ ટાઇઅપ માટે દિવસરાત જોયાં વિના અંકિતા રચ્યાંપચ્યાં રહે છે. મહિલા તરીકે તેઓ અલગઅલગ સમયે આમ થાય કે તેમ ન થાય તેવી બાઉન્ડ્રીઝથી નથી વિચારતાં. હોટેલ એન્ડ હોસ્પિટાલિટી બિઝનેસમાં આવવા માગતી યુવતીઓને જરુરી માર્ગદર્શન આપતાં અંકિતા કહે છે;’ સૌથી વધુ જરુરી છે આત્મવિશ્વાસ અને બીજું છે નિર્ભયતા. તમારી તૈયારી હોવી જોઇએ કે નેગેટિવ વિચારો આવે તો તેને કેવી રીતે ડીલ કરવા એ મહત્ત્વની વાત છે. અને ત્રીજું કે હાર્ડ વર્ક. સખત પરિશ્રમ. જેટલી તમારી ક્ષમતાને વિસ્તારી શકો તેટલું તમે કરો. સતત મહેનત કરશો તો સો ટકા સફળતા મળશે જ.